Diari Oficial de la Generalitat Valenciana


Sumari del DOGV 3024, del 30-06-1997 (1997/7668)

ACORD de 13 de març de 1997, de la Comissió Territorial d'Urbanisme de València, relatiu a modificació número 2 sòl no urbanitzable de les Normes Subsidiàries de Real de Montroi.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3024

Data del DOGV
:   30-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7668


Data del document
:   13-03-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 13 de març de 1997, de la Comissió Territorial d'Urbanisme de València, relatiu a modificació número 2 sòl no urbanitzable de les Normes Subsidiàries de Real de Montroi.  
La Comissió Territorial d'Urbanisme de València, en la sessió realitzada el 13 de març de 1997, va adoptar l'acord següent:  
Vist l'expedient enviat per l'Ajuntament de Real de Montroi, relatiu a la modificació número 2 sòl no urbanitzable de les normes subsidiàries, i d'acord amb els següents:  
Antecedents de fet  
Primer  
L'expedient va ser sotmés a informació pública el 3 de desembre de 1996 i, després del pertinent període d'informació pública, durant el qual no es van presentar al·legacions, va ser aprovat provisionalment el 28 de gener de 1997, i l'entrada de l'expedient en el Registre de la Comissió Territorial d'Urbanisme de València va ser el 7 de febrer de 1997.  
Segon  
El projecte consta de memòria informativa i justificativa i de Normes Urbanístiques, per la qual cosa compleix el que disposa l'article 27 de la Llei Reguladora de l'Activitat Urbanística.  
Tercer  
En l'expedient consta que l'Ajuntament de Real de Montroi ha sol·licitat informes, amb data 2 de gener de 1997, a les conselleries d'Educació i Ciència i de Sanitat i Consum i als ajuntaments de Llombai, Monserrat, Dos Aguas i Montroy, però consta únicament l'emissió per part de la Conselleria de Sanitat i Consum, amb data 30 de gener de 1997, d'informe en sentit favorable a la modificació proposada.  
Quart  
Real de Montroi compta amb Normes Subsidiàries aprovades definitivament per la Comissió Territorial d'Urbanisme de València en la sessió del 24 d'abril de 1996.  
Cinqué  
La Comissió Informativa de la Comissió Territorial d'Urbanisme de València, en la sessió del 5 de març de 1997, va emetre un informe relatiu al projecte que ens ocupa, i va complir així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
L'expedient està complet, i s'ha tramitat d'acord amb el que estableix l'article 38 de la Llei Reguladora de l'Activitat Urbanística.  
Segon  
L'objecte de la modificació número 2 de les Normes Subsidiàries de Real de Montroi és introduir una addició a l'article 5.42.4 de les Normes Urbanístiques, per tal d'establir uns paràmetres urbanístics singulars per a les activitats relacionades amb la transformació i/o comercialització de productor del sector primari (agrícola, forestal o ramader) que pretenguen instal·lar-se en sòl no urbanitzable comú; i aquest precepte queda redactat així:  
«Article 5.42.4. Mitjançant la declaració d'interés comunitari, que haurà de definir les seues característiques i condicions d'acord amb les determinacions materials d'ordenació establides en la Llei 4/1992, de la Generalitat Valenciana, s'autoritzaran els usos especificats en l'article 8.2 de l'esmentada llei amb el compliment de les següents condicions:  
Superfície mínima de parcel·la: 0,5 ha.  
Superfície ocupable màxima: 25% de la parcel·la.  
Coeficient màxim d'edificabilitat: 0,25 m2t/m2s.  
Nombre màxim de plantes: 3.  
Altura màxima de cornisa: 12 m.  
Hauran de garantir la depuració dels abocaments.  
No obstant això, en cas d'ampliació d'instal·lacions vinculades a activitats productives relacionades amb la transformació i/o comercialització de productes del sector primari -agrícoles, forestals o ramaders-, s'autoritzarà una ocupació màxima de parcel·la del 50% i un coeficient màxim d'edificabilitat de 0,5 m2t/m2s, sempre que no procedisca adoptar respecte d'aquestes qualssevol mesures de protecció i restabliment de la legalitat urbanística»  
Tercer  
La Comissió Territorial d'Urbanisme és l'òrgan competent per a emetre un dictamen resolutori sobre l'aprovació definitiva de les Normes Subsidiàries -i de les seues modificacions- de municipis de menys de 50.000 habitants, d'acord amb el que disposen els articles 55.1 i 38.3, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista del que antecedeix, la Comissió Territorial d'Urbanisme de València acorda: aprovar definitivament la modificació número 2 de les Normes Subsidiàries de Real de Montroi.  
L'Ajuntament de Real de Montroi haurà de notificar el contingut d'aquest acord a tots els particulars interessats en l'expedient al qual es fa referència.  
Contra aquesta resolució, que no posa fi a la via administrativa, s'hi podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador des de la data de publicació.  
Tot això, sense perjudici que puga exercitar qualsevol altre recurs que considere oportú.  
València, 13 de març de 1997.- El secretari de la Comissió Territorial d'Urbanisme: José Manuel Palau Navarro.